stanford-oval/wikipedia huggingface dataset:
Kyyvesi
Maantietoa

Kyyvesi on 35 kilometriä pitkä, 17,5 kilometriä leveä, ja sen pinta-ala on 12 995 hehtaaria eli 129,9 neliökilometriä. Järvelle luonteenomaista on voimakas luode-kaakko -suuntaisuus sekä pitkät, kapeat niemet ja lahdet. Kyyveden pintaa laskettiin, joka näkyy rantaluhtien, somerikkojen ja pienten saarten lukuisuutena ja vesialueen kivikkoisuutena.
Siinä on 1 373 saarta, joiden pinta-ala on 1 942,11 hehtaaria eli noin 13 prosenttia järven kokonaispinta-alasta. Saarista kaksi on yli neliökilometrin suuruisia, 150 on yli hehtaarin suuruisia, 903 yli aarin ja loput 318 ovat alle aarin kokoisia.
Järvi on luodattu ja siitä on julkaistu syvyyskartat. Järven tilavuudeksi on määritetty 570,01 miljoonaa kuutiometriä eli 0,57001 kuutiokilometriä ja sen keskisyvyydeksi on saatu 4,4 metriä. Sen syvin kohta on 35,3 metriä syvä ja se sijaitsee Selkäsaarten koillispuolella sijaitsevassa syvännejaksossa .
Järven rantaviivan pituus on 857,3 kilometriä, josta saarten rantaviivan yhteispituuden osuus siitä on 391,9 kilometriä. Pääosa Kyyvedestä on Mikkelin kaupungin alueella. Haukivuoren keskustaajama sijaitsee järven itärannalla. Länsirannalla Luusniemen kylä kuuluu Kangasniemen kuntaan, ja luoteessa järvi ulottuu hiukan myös Pieksämäen alueelle. Kyyveden ainoa venesatama on Haukivuoren keskustaajamassa.
Luontoarvoja

Järven vesi on humuspitoista ja väriltään ruskeaa.
Historiaa

Kyyveden pintaa laskettiin vuosina 1869–1870 yhteensä 1,78 metriä. Järvenlaskun seurauksena suuria osia järvestä, esimerkiksi Rauhajärvi ja Suovunselkä, kurourui erillisiksi altaiksi. Nykyisin järveä ei säännöstellä, joten vedenpinnan vaihtelut ovat luonnonmukaisia.
Vesistösuhteet

Järvi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Kyyveden alueella (14.93), jonka Kyyveden lähi-alueeseen (14.932) järvi kuuluu. Järven vedenpinnan korkeus on 100,6 metriä mpy.
Kyyveteen laskee koillisesta pohjoisesta ja luoteesta useita vesireittejä. Suurin on alaosaltaan Nykälänjokena tunnettu reitti, joka kokoaa vedet laajalta alueelta Pieksämäen etelä- ja länsiosasta, muun muassa Iso-Naakkimasta, Naarajärvestä ja Pyhäjärvestä. Toinen on Kangasniemen Kutemajärvestä laskeva reitti. Kyyvesi laskee Rauhasalmen kautta noin puoli metriä alempana olevaan Rauhajärveen ja edelleen Läsäkosken kautta Puulaan.
Aiheesta muualla

Kuvia tai muita tiedostoja aiheesta Kyyvesi Wikimedia Commonsissa
Pajunen, Hannu: Järvisedimentit kuiva-aineen ja hiilen varastona.  (Tutkimusraportti 160)  Espoo:  Geologinen tutkimuskeskus, 2004.  ISBN 951-690-894-2.  ISSN 0781-4240.  Teoksen verkkoversio (PDF) (viitattu 29.10.2022).
(14.9)
(55565)

| (55565) 2002 AW197 |
| --- | --- |

Löytäminen
Löytäjät:  Michael E. Brown, Eleanor F. Helin, Michael Hicks, Kenneth Lawrence, Steven H. Pravdo, Chad Trujillo
Löytöaika:  10. tammikuuta 2002
Kiertoradan ominaisuudet
Keskietäisyys Auringosta:  7 073 647 000 km 47,284 AU
Pienin etäisyys Auringosta:  6 143 329 000 km 41,066 AU
Suurin etäisyys Auringosta:  8 003 964 000 km 53,503 AU
Eksentrisyys:  0,132
Kiertoaika Auringon ympäri:  325,15 a
Keskiratanopeus:  4,31 km/s
Inklinaatio:  24,410°
Kuiden lukumäärä:  0
Fyysiset ominaisuudet
Päiväntasaajan halkaisija:  750±50 km
Massa:  5,2 × 1020? kg 
Putoamiskiihtyvyys pinnalla:  0,2216? m/s2
Absoluuttinen kirkkaus:  3,27
Albedo:  0,17±0,03
Pakonopeus:  0,4192? km/s
Pinnan lämpötila:  alin: ? keski: ~39–40 ylin: ?
(55565) 2002 AW197 on Transneptuninen kohde. Michael E. Brown löysi sen 10. tammikuuta 2002 yhdessä viiden kollegansa kanssa. Sen kierto Auringon ympäri kestää 325,15 Maan vuotta.
55565 2002AW197:n rata (sinisellä) verrattuna uloimpien planeettojen (Jupiter, Saturnus, Uranus ja Neptunus) ratoihin (punaisella).
Lohjan Urheilijat

| Lohjan Urheilijat |
| --- | --- |
Perustettu:  1938
Paikkakunta:   Lohja, Suomi
Lajit:  • Koripallo • Judo
Lohjan Urheilijat (lyh. LoU) on vuonna 1938 perustettu lohjalainen urheiluseura. Nykyisin se toimii etenkin koripallossa LoU Basket -nimellä sekä judossa.
Koripallo

LoU Basketissa on satamäärin koripalloilijoita, ja seura järjestää koripallokouluja Lohjan lisäksi Vihdin Nummelassa. Toukokuussa 2015 LoU Basket oli Suomen seitsemänneksi suurin koripalloseura. Koripallokoulut ovat olleet Suomen suosituimpia, ja seura on kärsinyt lievästä ohjaajapulasta.
2000-luvun ensimmäisen vuosikymmenen viimeisinä vuosina LoU Basket nousi kolmessa kaudessa kolme sarjatasoa mutta kohtasi tämän jälkeen haasteita eikä lähtenyt tavoittelemaan välittömästi nousua ylemmille sarjatasoille. 2010-luvulla LoU-kasvatti Annina Lehtonen pelasi Korisliigassa.
Muut lajit

Lohjan Urheilijoiden aktiivisiin jaostoihin kuuluvat koripallon lisäksi judo- ja hiihtojaostot. Lisäksi seuralla on kuntourheilu- ja veteraanijaostot. Judoa LoU on harjoittanut paikakunnalla jo vuodesta 1964 lähtien.
Yleisurheilussa LoU:ta edustivat muun muassa pikajuoksija Runar Holmberg ja kiekonheittäjä Markku Tuokko. Lohjalainen yleisurheilu on sittemmin siirtynyt etenkin Länsi-Uudenmaan Urheilijoihin. Vuosina 1946–1991, Hongiston Tarmon eriytymiseen asti, seurassa harjoitettiin lentopalloa. Myös jääpalloa harjoitettiin.
Aiheesta muualla

LoU Basketin kotisivut
LoU Judon kotisivut (Arkistoitu – Internet Archive)
Lakkimakaki

| Lakkimakaki |
| --- | --- |

Uhanalaisuusluokitus
 Erittäin uhanalainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Kädelliset Primates
Alalahko::  Haplorrhini
Heimo::  Vanhan maailman häntäapinat Cercopithecidae
Alaheimo::  Marakattiapinat Cercopithecinae
Suku::  Makakit Macaca
Laji::  sinica 
Kaksiosainen nimi
 Macaca sinica  (Linnaeus, 1771) 
 Lakkimakakin levinneisyys
Katso myös
   Lakkimakaki Wikispeciesissä   Lakkimakaki Commonsissa 
Infobox OKNimi-testi OKIUCN-testi OK: 
Lakkimakaki (Macaca sinica) on Sri Lankassa endeemisenä tavattava makaki. Kansainvälinen luonnonsuojeluliitto on määritellyt sen erittäin uhanalaiseksi lajiksi.
Taksonomia

Lakkimakakin kaksiosaisen tieteellisen nimen Macaca sinica antoi Carl von Linné (Linnaeus) vuonna 1771. Laji voidaan jakaa kolmeen alalajiin, M. s. aurifrons, M. s. opisthomelas ja M. s. sinica.
Koko ja ulkonäkö

Lakkimakakiurokset ovat jonkin verran naaraita suurempia. Urosten paino on 4–5,5 kiloa ja naaraiden 2,5–4,5 kiloa. Makakien ruumiiden pituus on 35–53 cm ja häänän pituus 40–60 cm. Niiden turkki on kultaisen ruskea päältä ja valkoinen vatsan puolelta. Naamassa ei ole karvoitusta. Urosten naama on hieman naaraiden vaaleanpunaista naamaa tummempi. Suussaan makakeilla on poskipussit, joihin ne voivat kerätä ravintoa. Pussien lihakset työntävät ruuan takaisin suuhun tarvittaessa. Makakien ulkonäessö on joitakin eroavaisuuksia esimerkiksi esiintymsialueen tai alalajin mukaan.
Levinneisyys ja elinympäristö

Lakkimakaki on endeeminen laji Sri Lankalla. Alalajia M. s. sinica tavataan maan pohjois- ja itäosissa, alalajia M. s. aurifrons lounaisosissa ja alalajia M. s. opisthomelas maan keskiosissa. Kokonaisuutena lajin esiintymislaue on hyvin pirstoutunut.
Lajia tavataan useissa eri metsätyypeissä aina 2 100 metrin korkeudelle merenpinnasta. Elinympäristö vaihtelee jonkin verran alaljien mukaan. M. s. aurifrons on alavien maiden sademetsien laji, M. s. opisthomelas korkeammalla sijaitsevien vuoristosademetsien laji ja M. s. sinica kuivien ikivihreiden metsien laji.
Elintavat

Lakkimakaki on pääasiassa aktiivinen päivisin. Suuri osa niiden ajasta kuluu maassa neljällä jalalla kulkiessa, mutta ne ovat myös hyvin taitavia puissa kiipeilijöitä. Ne ovat myös suhteellisen hyviä uimareita ja pystyvät esimerkiksi pakenemaan saalistajiaan veteen, sekä jopa sukeltamaan veden alle. Nukkuessaan makakit saattavat kerääntyä ryhmiksi puihin.
Makakit käyttävät ravinnokseen pääasiassa hedelmiä, mutta ne syövät myös esimerkiksi kukkia ja hyönteisiä, sekä jopa matelijoita ja lintuja. Makakit saattavat etsiä ruokaa myös ihmisten viljelmiltä ja kaatopaikoilta.
Uhat ja suojelu

Kansainvälinen luonnonsuojeluliitto eli IUCN on luokitellut lakkimakakin erittäin uhanalaiseksi lajiksi. Lajia uhkaa etenkin sen elinympäristöjen pieneneminen plantaasien viljelyksen ja polttopuiden keruun takia. Makakeja myös metsästetään pyydyksin ja ampumalla tuhoeläiminä. Lakkimamaki on ainut Sri Lankan endeeminen laji, jota ei ole suojeltu paikallisilla laeilla. Lajin elinalue käsittää useita luonnonsuojelualueita, mutta alalajin M. s. opisthomelas esiintymislaue ei käsitä suojeltuja alueita lainkaan.
Aiheesta muualla

Laji.fi: Lakkimakaki (Macaca sinica)
iNaturalist: Lakkimakaki (Macaca sinica)
ITIS: Macaca sinica (englanniksi)
UniProt: Taxonomy - Macaca sinica (englanniksi)
University of Michigan, Animal Diversity Web (ADW): Macaca sinica, toque macaque (englanniksi)
Global Biodiversity Information Facility (GBIF): Macaca sinica (englanniksi)
Emo ja poikanen.
Makakeja valokuvassa.
Louis Blanc
Teoksia

L’Organisation du travail, 1839
Histoire de dix ans, 1830–1840, 5 osaa, 1841–1844
Histoire de la Révolution française, 12 osaa, 1847–1862
Pages d’histoire de la Révolution de février, 1850
Histoire de la Révolution de 1848, 1870
Aiheesta muualla

Kuvia tai muita tiedostoja aiheesta Louis Blanc Wikimedia Commonsissa
Louis Blanc (ranskaksi) Assemblée Nationale
(55636)

| (55636) 2002 TX300 |
| --- | --- |
 2002 TX300 on lähellä kuvan keskiosaa merkittynä nuolella ja tekstillä ”TX300”
Löytäminen
Löytäjät:  NEAT
Löytöaika:  15. lokakuuta 2002
Kiertoradan ominaisuudet
Keskietäisyys Auringosta:  6 453 502 514 km 43,139 AU
Pienin etäisyys Auringosta:  5 654 528 000 km 37,798 AU
Suurin etäisyys Auringosta:  7 252 615 000 km 48,481 AU
Eksentrisyys:  0,124
Kiertoaika Auringon ympäri:  283,35 v
Keskiratanopeus:  4,52 km/s
Inklinaatio:  25,856
Kuiden lukumäärä:  0
Fyysiset ominaisuudet
Läpimitta:  286 ±  10 km
Massa:  1,6–3,7 × 1020 kg 
Putoamiskiihtyvyys pinnalla:  0,15–0,20 m/s2
Pyörähdysaika:  15,8 h
Absoluuttinen kirkkaus:  3,3
Albedo:  0,88
Pakonopeus:  0,28–0,37 km/s
Pinnan lämpötila:  alin: ? keski: 41 K ylin: ?
(55636) 2002 TX300 on Neptunuksen radan ulkopuolella kiertävä kohde, joka kuuluu Kuiperin vyöhykkeeseen. Sen etäisyys Auringosta on noin 43,23 AU ja se löydettiin 15. lokakuuta 2002 NEAT-ohjelmassa. 2002 TX300 on yksi Haumea-ryhmän kappaleista, ja täten sen pinta on hyvin heijastava. Tästä syystä 2002 TX300 on transneptuniseks kohteeksi melko kirkas vaikka sen säde on vain 143 ± 5 km.
Quaoarin ja and 2002 TX300:n kokovertailu
55636 2002 TX300:n rata (sinisellä) verrattuna uloimpien planeettojen (Jupiter, Saturnus, Uranus ja Neptunus) ratoihin (punaisella).
2002 TX300 rata sinisellä, Haumea vihreällä.
2002 TX300 rata sinisellä, Haumea vihreällä.
Äänekosken paloasema

Keski-Suomen pelastuslaitoksen Äänekosken paloasema sijaitsee Äänekoskella osoitteessa Akselinkatu 7. Paloasema otettiin käyttöön 9. syyskuuta 2019.  Paloaseman on suunnitellut arkkitehtitoimisto Arkkitehtipalvelu Oy.  Rakennuksen bruttopinta-ala on 2 700 m2. Rakennuksen omistaa Äänekosken kaupunki. Paloasemalla työskentelee ympärivuorokautisesti seitsemän pelastajaa ja kaksi ensihoitajaa. Hallinnossa työskentelee päivävuorossa muutamia työntekijöitä.
Paloaseman naapurissa toimii Sisä-Suomen poliisilaitoksen Äänekosken poliisiasema, osoitteessa Akselinkatu 6.
Aiheesta muualla

Keski-Suomen pelastuslaitos (verkkosivut)
Xen (Half-Life)

Xen on Half-Lifessa ja sen lisälevyillä, Opposing Forcessa sekä Blue Shiftissä esiintyvien avaruusolioiden kotipaikka. Xen muistuttaa pikemminkin kaasusumun ympärille muodostunutta leijuven pienten asteroidien tai saarten muodostamaa rykelmää, kuin planeettaa tai keinotekoista rakennelmaa kuten avaruusasemaa.
Xenin asukkaat ovat ensimmäisten Half-Life-pelien päävihollisia. Vain pientä osaa Xenin lajeista (vortigauntit, headcrabit ja niiden zombit, barnaclet, iilimadot, snarkit ja Ichtyosaur) nähdään vielä Half-Life 2:ssa sekä sen jatko-osissa.
Lajit > Vortigaunt

Vortigaunt, tunnettu myös nimellä Alien Slave, on Xenin tunnetuimpia lajeja. Vortigaunteilla on monta silmää, kolme kahlittua kättä ja ne kävelevät kahdella jalalla. Vortigaunt iskee viholliseen kivuliaan vihreän säteen, ja voivat hyökätä kohteen kimppuun lyömällä. Vortigauntit ovat hyvin sosiaalisia olentoja ja niitä harvoin näkee yksinään. Ne ovat myös viisaita, ja ymmärtävät perääntyä ollessaan lähellä kuolemaa. Vortigauntit kykenevät itsenäisesti teleportaatioon. Vortigauntit puhuvat sujuvaa englantia oman äidinkielensä vortigesen ohella. Half-Life 2:sta lähtien vortigauntit ovat ihmisten puolella, kun ne ensimmäisissä osissa olivat vihollisia, joka tekee niistä ainoan Xenin lajin joka liittoutuu ihmiskunnan kanssa. Voidaan kuitenkin olettaa, että vortigauntit olivat pakotettuja taistelemaan ihmiskuntaa vastaan Combinen toimesta. Vortigauntit kasvattivat jo Half-Life:n aikaan muuralaisleijonia, joita nähdään vasta Half-Life 2-pelissä.
Lajit > Headcrab

Headcrab on pienin ja eräs yleisimpiä Xenin lajeista. Ne ovat ravunkaltaisia olentoja, jotka hyppäävät ihmisten päähän yrittäen syödä tämän elävältä. Ihmisen saastuttanut headcrab muuttaa heidät zombeiksi, joita voi nähdä kaikissa Half-Life-peleissä. Headcrab on hyvin helppo tappaa, mutta usein ne pääsevät yllättämään pelaajan ketteryytensä ja kokonsa ansiosta. Headcrabit ovat harvoja xeniläisiä, jotka esiintyvät Half-Life 2:ssa ja episodeissa. Half-Life 2-pelistä lähtien nähdään myös nopea, sekä myrkyllinen headcrab.
Lajit > Zombit

Zombit ovat headcrabien synnyttämiä olentoja. Ne ovat olleet ihmisiä, jotka headcrab on muuttanut ihmislihaa himoitseviksi zombeiksi hyppäämällä niiden päähän ja ottaen kontrollin ihmisestä. Kaikista ihmisistä (pois lukien black ops-sotilaat) nähdään zombiksi muuttuneet versiot. Zombeilla on pitkät kynnet, joilla se lyö pelaajaa joko molemmin käsin tai eri aikaan. Niiden vatsa on myös avonainen, josta voi nähdä zombin sisälmykset. Opposing Force:ssa nähdään myös harvinainen zombityyppi gonome, joka heittää pelaajan päälle toksisia sisälmyksiään ja kykenee juoksemaan. Zombeja nähdään kaikissa alkuperäisissä Half-Life-peleissä, ja myös niiden jatko-osissa. Half-Life 2:sta eteenpäin on nähtävissä nopeita sekä myrkyllisiä headcrabeja heittäviä zombeja, sekä niinkutsutuja "zombineja", zombiksi muuttuneita Combinen sotilaita. Ne usein ottavat käteensä kranaatin ja juoksevat pelaajaa kohti, räjäyttäen itsensä. Zombien voi kuulla puhuvan jokseenkin ymmärrettävää englantia, jolloin he huutavat apua tuskissaan.
Lajit > Barnacle

Barnacle on olento, joka roikkuu usein katosta. Sillä on pitkä tahmea kieli, terävien hampaiden täyttämä suu ja pieni runko. Barnacle ei voi liikkua ja pystyy vain odottamaan, että mahdollinen saalis jää kiinni tämän kieleen. Barnacle syö lähes mitä tahansa, poikkeuksena ensimmäisessä pelissä olevia zombeja. Kuollessaan barnacle oksentaa kaiken syömänsä ulos. Barnaclet ovat myös hyvin heikkoja, ja usein paikoissa jossa ne ovat pelaajan tiellä. Pelissä Opposing Force barnaclen saa aseeksi, ja tällä pystyy tarttumaan kiinni tietyistä kohdista ja edetä paikkoihin jonne pelaajalla ei muutoin olisi mahdollisuutta päästä. Sillä kykenee myös syömään joitakin vihollisia. Barnacle on eräs harvoista xen-olioista, joka esiintyy myös Half-Life 2:ssa ja sen episodeissa. Olennon löysi Black Mesan työntekijä Louis Donaldson, joka myös joutui barnaclen uhriksi.
Lajit > Bullsquid

Bullsquid on useita lonkeroita suussaan omistava kahdella jalalla kulkeva olento. Se on hyvin aggressiivinen, ja ampuu myrkkyä suustaan vihollisen ollessa etäällä sekä lähitaistelussa purren sekä lyöden hännällään. Bullsquid viihtyy ydinjätteen keskellä laitoksen sisällä, sekä Xenissä parantavissa lähteissä joista ne eivät välttämättä edes huomaa pelaajaa. Bullsquidin oli määrä esiintyä Half-Life 2:ssa, mutta ne jäivät tuntemattomasta syystä pois. Half-Lifen eräs käsikirjoittajista, Marc Laidlaw, on kuitenkin maininnut että bullsquideja elää  Half-Life 2:n universumissa. Eräs bullsquideista söi Eli Vancen jalan ennen Half-Life 2:sen tapahtumia.
Lajit > Houndeye

Houndeye on monta silmää omistava, kolmijalkainen koiran kaltainen olento. Se liikkuu ryhmissä ja on hyvin nopea. Kohdatessaan pelaajan houndeye luo shokkiaallon, ja usein pakenee sen jälkeen piiloon. Houndeyen oli määrä esiintyä Half-Life 2:ssa, mutta ne jäivät tuntemattomasta syystä pois.
Lajit > Alien Controllers

Alien Controller on levitoiva olento. Ne muistuttavat xeniläisten johtajaa Nihilanthia; niillä on iso pää, rintakehästä kasvava käsi ja samantyyppinen ruumiinrakenne. Muukalaisjohtajat kulkevat usein ryhmissä. Niitä ei juuri näe Black Mesan sisätiloissa, mutta pelaajan saapuessa Xeniin ne ovat hyvinkin yleisiä. Muukalaisjohtajat ampuvat keltaisia sädepalloja muutaman sarjoissa.
Lajit > Alien Grunt

Alien Grunt on Xenin synteettinen, suurikokoinen ja panssaroitu olento. Sillä on kolme silmää, terävät hampaat, lihaksikas vartalo sekä toisen käden tilalla herhiläisiä ampuva tykki (engl. Hornet Gun). Kohdatessaan pelaajan se juoksee tätä kohti ja ampuu tykillään pelaajaa seuraavia herhiläisiä. Läheltä se lyö pelaajaa. Alien Grunteja voi nähdä valmistettavan Xenin tehtaissa, ja ne saapuvatkin valmiina lajille tarkoitetuissa kuorissa.
Lajit > Nihilanth

Nihilanth on pelin Half-Life päävihollinen ja eräs Xenin lajeista.
Nihilanth, ainoa lajinsa edustaja, on Xen-joukkojen johtaja joka ylläpitää resonanssikaskadin luomaa portaalia Maapallon ja Xenin välillä. Nihilanth muistuttaa ihmissikiötä jolla on massiivinen pää, lähes olemattomat jalat ja kahden käden lisäksi kolmas käsi rintakehässään. Nihilanthin pään sisällä on kristalli joka ylläpitää tämän elämää, ja jonka Gordon Freeman lopulta tuhoaa. Nihilanthille on tehty myös leikkauksia vatsaan, tuntemattomasta syystä. Nihilanth levitoi jatkuvasti Muukalaisjohtajien tavoin, ja on mahdollista että he ovat läheistä sukua toisilleen.
Nihilanth taistelee pelaajaa vastaan ampumalla sädepalloja muutaman sarjoissa eri suuntiin. Tämä myös voi ampua teleportin pelaajaa kohti, joka vie tämän yhteen Xenin tuntemattomista kolkista. Nihilanth voi viimeisessä tasossa telesiirtää kätyreitään minne tahansa, joka selittääkin myös Black Mesan käytäville pelaajan eteen ilmestyvät viholliset. Nihilanth kykenee telepatiaan, ja puhuu Freemanille tämän kautta ymmärrettävää englantia.
Ennen emopelin tapahtumia Nihilanth ja muut Xenin lajit kävivät taistelua myöhemmin Half-Life 2:ssa esiintyvää Combinea vastaan, ja lähes kaikki xenin lajit kuolivat sukupuutton sodan käännyttyä heille tappioksi. Nihilanth kuitenkin onnistui pakenemaan muutaman muun lajien edustajan kanssa Xeniin, jossa hädin tuskin heillä oli mahdollisuuksia selviytyä. Lajit alkoivat kuitenkin ajan saatossa kukoistaa. Nihilanthilla on ranteissaan kahleet, niin kuin vortigaunteilla, joka tarkoitti mahdollisesti heidän olevan Combinen orjia jo ennen ensimmäistä Half-Lifea. Nihilanth todennäköisesti yrittää pelin aikana viestiä pelaajalle mm. että hän tiedostaa G-manin olemassaolon, ja että Combine pakottaa Xenin hyökkäämään maahan xeniläisten ollessa kykenemättömiä taistelemaan heitä vastaan.
Lajit > Hypersuctor sensitiva

Hypersuctor sensitiva, tai vain "Tentacle" on jättiläismäinen, kolme päätä omistava olento. Lonkeroilla on suuret nokat, joilla ne koputtavat maahan aggressiivisesti mikäli niitä häiritään. Ne reagoivat ääneen hyvin herkästi, ja niitä tulee harhauttaa esim. räjähteillä edetäkseen niiden ohi. Lonkeroita kohdataan vain harvakseltaan peleissä.
Lajit > Gargantua

Gargantua on suurikokoinen, panssaroitu ja äärimmäisen vahva olento. Gargantuaa on hankala tuhota, ja se kykenee tuhoamaan jopa tiimin HECU-sotilaita ilman ongelmia. Kohdatessaan pelaajan se ampuu käsistään tulta ja kykenee myös juoksemaan tämän perässä hyvinkin pitkälle. Gordon joutuu pelissä tuhoamaan gargantuan ilmaiskuilla.
Lajit > Gonarch

Gonarch, tai Big Momma on suurikokoinen headcrab. Se kohdataan vain ensimmäisessä Half-Life:ssa. Gonarch on hyvin kestävä, nopea ja päästää elefantin kaltaisia äännähdyksiä. Gonarchilla on headcrabin ulkomuoto, panssaroitu keho ja suuri kivespussi, ja se ampuukin pelaajaa kohti pieniä, valkoisia headcrabin sikiöitä joita on hankala erottaa maastosta. Sikiöt ovat myös nopeita ja tekevät paljon tuhoa.
Lajit > Ichthyosaur

Ichthyosaur on vedessä elävä jättiläismäinen, kalaliskon kaltainen olento. Nähdessään pelaajan se hyökkää, ja yrittää syödä tämän. Ichthyosaur kohdataan vain kentissä, joissa on altaita tai vesistöjä. Ichthyosaur on yksi harvoista xeniläisistä, joka kohdataan Half-Life 2:ssa, vaikkakin vain vilaukselta.
Lajit > Leech

Leech on pienin xen-olento. Niitä kohdataan useita kerrallaan vedessä, ja satunnaisesti ne purevat pelaajaa. Iilimadot ovat harvoja xen-olentoja jotka esiintyvät Half-Life 2:ssa.
Lajit > Boid

Boid on linnunkaltainen xen-olento. Se on täysin harmiton, niin muille xeniläisille kuin ihmisillekin.
Lajit > Chumtoad

Chumtoad on pieni, sammakonkaltainen xen-olento. Se alun perin poistettiin emopelistä, mutta tuotiin takaisin Blue Shift ja Opposing Force-lisäosiin. Chumtoad on täysin harmiton, ja se toimii lähinnä pääsiäismunana peleissä jossa esiintyy.
Lajit > Protozoan

Protozoan on harmiton xen-olento. Se on sinertävä, läpinäkyvä kivenkaltainen kokonaisuus. Se ei reagoi ärsykkeisiin eikä hyökkäävä.
Aseistus > Snark

Snark on muukalaislaji, ja eräs pienimmistä niistä. Snark muistuttaa suurikokoista koppakuoriaista, ja se päästää hyvin korkeita vingahteluita. Pelaaja voi ottaa käyttöönsä yhteensä kymmenen snarkia, ja niitä voisi luonnehtia Xenin versioksi käsikranaatista. Heitettäessä vihollisia kohti snarkit hyökkäävät kohteeseensa ja hetken kuluttua räjähtävät. Toisinaan ne saattavat jopa väärin heitettynä tai vastikään löydettynä jahdata pelaajaa. Pienestä koosta huolimatta snarkit ovat hyvin vaarallisia jopa raskaasti varustetuille sotilaille. Snarkeja voi kohdata myös miinan muodossa, vaikkakin vain emopelissä. Räjähtäessään miina vapauttaa useita snarkeja kohti pelaajaa.
Snark tekee paluun pelissä Half-Life: Alyx, jossa pelaaja voi löytää olennon erään talon lasipurkista.
Aseistus > Alien Aircraft

Alien Aircraft (suom. Muukalaisilma-alus) tai Manta Ray, on vortigauntien ohjaama ilma-alus. Niitä on kahta tyyppiä, joista toinen kuljettaa vihollisia kun toinen tuhoaa säteellään vihollisia. Yksi näistä ilma-aluksista tuhoaa mm. Adrian Shephardin Goose 7-aluksen pelin Opposing Force alussa.
Aseistus > Hivehand

Hivehand, tai Hornet Gun (suom. Herhiläistykki) on yksi xeniläisten käyttämistä aseista. Sillä voi ampua kymmenen herhiläistä kerralla, jotka seuraavat kohdetta ja tekevät suurta tuhoa osuessaan. Ase latautuu itsestään, eikvätkä sen panokset lopu koskaan. Ase on eritoten alien gruntien käytössä, ja myös pelaaja voi saada sen arsenaaliinsa.
Aseistus > Xen Sentry Cannon

Xen Sentry Cannon (suom. Xenin tykki) on xeniläisten käyttämä, laseria ampuva tykki. Se nähdään vain yhdessä kentässä emopelin aikana.
Aseistus > Xen Ceiling Turret

Xen Ceiling Turret (suom. Xenin tykki) on xeniläisten käyttämä, laseria ampuva tykki. Se roikkuu katosta, ja nähdään harvakseltaan Half-Life:ssä.
Kasvisto > Xen Fungus

Xen Fungus (suom. Sieni) on xeniläistä kasvistoa.
Kasvisto > Light Stalk

Light Stalk (suom. Valoruoko) on xeniläistä kasvistoa, joka valaisee kenttiä. Se menee piiloon runkoonsa mikäli sitä menee liian lähelle.
Kasvisto > Puut

Xenin puut ovat pitkiä puita, joiden päässä on terävä kärki. Se yrittää lyödä kärjellään liian lähelle yrittävää uhkaa.
Kasvisto > Xen Crystals

Xen Crystals (suom. Xenin kristallit) ovat yksi tärkeimpiä Black Mesan tutkimuskohteita. Mysteeriset kristallit aiheuttavat koko pelin tapahtumat, resonanssikaskaadin muodossa.